A második világháborút követően, 1944-től 1946-ig előbb az oktatásügyi minisztérium, majd a miniszterelnökség személyzeti osztályát vezette. 1946-ban a Népi Gyűlés képviselőjévé választották, három évtizeden át, haláláig vett részt a nemzetgyűlési munkában. 1946-tól 1949-ig Albánia párizsi teljhatalmú megbízottja volt. Hazatérését követően bizalmat kapott a kormányzati munkára, 1948. november 23-ától Enver Hoxha négy egymást követő kormányában látta el az oktatásügyi miniszteri tisztséget.